เจ้าชายฟิลิป ดยุกเเห่งเอดินบะระ จะยุติการปฏิบัติพระราชกรณียกิจในสัปดาห์นี้
 เจ้าชายฟิลิป ดยุกเเห่งเอดินบะระ (Prince Philip Duke of Edinburgh) พระราชสวามีของสมเด็จพระราชินีนาถอลิซาเบธที่ 2 แห่งสหราชอาณาจักร ขณะที่มีพระชนมายุ 96 พรรษา จะปฏิบัติพระราชกรณียกิจในสัปดาห์นี้เป็นสัปดาห์สุดท้าย หลังจากทรงปฏิบัติพระราชกรณียกิจตลอดระยะเวลา 65 ปีที่ผ่านมา นับตั้งแต่พระชายาของพระองค์เสด็จขึ้นครองราชย์ต่อจากพระราชบิดาในปี 1952 ก่อนหน้านี้โฆษกตัวแทนฝ่ายพระราชวัง ได้ออกมาเปิดเผยต่อสาธารณชน เมื่อเดือนพฤษภาคมที่ผ่านมาว่า เจ้าชายฟิลิปจะปรับลดพระราชกรณียกิจส่วนพระองค์ลงและจะยุติบทบาทการปฏิบัติพระราชกรณียกิจทั้งหมดราวต้นเดือนสิงหาคม เนื่องจากพระชนมายุที่เพิ่มมากขึ้น ประกอบกับทรงมีปัญหาทางด้านสุขภาพเจ้าชายฟิลิปแห่งกรีซและเดนมาร์ก และเจ้าหญิงอลิซาเบธ อเล็กซานดรา แมรี ภายในพระราชวังบักกิงแฮม ในช่วงก่อนพิธีอภิเษกสมรสจะเริ่มขึ้นในอีกไม่กี่เดือนข้างหน้า (กรกฎาคม 1947) ตลอดการขึ้นครองราชย์ของพระองค์ ร่วมกับสมเด็จพระราชินีนาถอลิซาเบธที่ 2 เจ้าชายฟิลิป ดยุกเเห่งเอดินบะระทรงปฏิบัติพระราชกรณียกิจส่วนพระองค์มากถึง 22219 ครั้ง เสด็จพระราชดำเนินเยือนต่างประเทศอย่างเป็นทางการ 637 ครั้ง อีกทั้งยังทรงให้การอุปถัมภ์ค้ำชูโครงการและองค์กรต่างๆ กว่า 785 องค์กร พร้อมกันนี้ยังพระราชทานพระบรมราโชวาทแก่พสกนิกรของพระองค์ถึง 5496 ครั้งด้วยกันสมเด็จพระราชินีนาถอลิซาเบธที่ 2 และเจ้าชายฟิลิป ดยุกเเห่งเอดินบะระ พร้อมด้วยเจ้าฟ้าชายชาร์ลส์ เจ้าชายเเห่งเวลส์และเจ้าหญิงแอนน์ พระราชโอรสและพระราชธิดาในทั้งสองพระองค์ในขณะยังทรงพระเยาว์(จากซ้ายไปขวา: เลดีซาราห์ แชตโท พระราชนัดดาในสมเด็จพระราชินีนาถอลิซาเบธที่ 2 เจ้าฟ้าชายชาร์ลส์ เจ้าชายเเห่งเวลส์ สมเด็จพระราชินีนาถอลิซาเบธที่ 2 เจ้าชายเอ็ดเวิร์ด เอิร์ลเเห่งเวสเซ็กซ์ เจ้าชายฟิลิป ดยุกเเห่งเอดินบะระและเจ้าหญิงแอนน์ พระราชกุมารี ขณะกำลังโบกพระหัตถ์ทักทายพสกนิกร ริมระเบียงพระราชวังบักกิงแฮม (1970)พระชนม์ชีพในวัยเยาว์ เจ้าชายฟิลิป มีพระนามเดิมว่า เจ้าชายฟิลิปแห่งกรีซและเดนมาร์ก (Prince Philip of Greece and Denmark) ประสูติในราชวงศ์กลึคส์บูร์ก (House of Glücksburg) เมื่อวันที่ 10 มิถุนายน 1921 เป็นพระราชโอรสในเจ้าชายแอนดรูว์แห่งกรีซและเดนมาร์ก (Prince Andrew of Greece and Denmark) และเจ้าหญิงอลิซแห่งบัทเทนแบร์ก (Princess Alice of Battenberg) พระองค์ทรงเข้าพิธีอภิเษกสมรสกับเจ้าหญิงอลิซาเบธ อเล็กซานดรา แมรี (Elizabeth Alexandra Mary : ฐานันดรศักดิ์ของสมเด็จพระราชินีนาถอลิซาเบธที่ 2 แห่งราชวงศ์วินด์เซอร์ในขณะนั้น) เมื่อวันที่ 20 พฤศจิกายน 1947 และมีพระราชโอรสและพระราชธิดาร่วมกัน 4 พระองค์สมเด็จพระราชินีนาถอลิซาเบธที่ 2 และเจ้าชายฟิลิป ดยุกเเห่งเอดินบะระ ฉายพระรูปร่วมกับพระราชโอรสและพระราชธิดาในพระองค์ทั้ง 4 พระองค์ และปีเตอร์ ฟิลลิปส์ พระราชโอรสในเจ้าหญิงแอนน์ พระราชกุมารี ณ ปราสาทบัลมอรอล ในสก็อตแลนด์ ในวาระโอกาสครบรอบ 32 ปีพิธีอภิเษกสมรสของทั้งสองพระองค์ (1979)สมเด็จพระราชินีนาถอลิซาเบธที่ 2 และเจ้าชายฟิลิป ดยุกเเห่งเอดินบะระ พระราชทานพระราชบรมราโชวาทแก่สมาชิกวุฒิสภาและสมาชิกสภาผู้แทนราษฎร ในวาระเปิดประชุมรัฐสภา ในกรุงลอนดอน (2016)ภาพพระหัตถ์ของสมเด็จพระราชินีนาถอลิซาเบธที่ 2 และเจ้าชายฟิลิป ดยุกเเห่งเอดินบะระ ขณะเสด็จพระราชดำเนินเปิดประชุมรัฐสภา ในกรุงลอนดอน (2016) โฆษกประจำพระราชวังบักกิงแฮมเผยว่า เจ้าชายฟิลิป ดยุกเเห่งเอดินบะระ พร้อมด้วยสมเด็จพระราชินีนาถอลิซาเบธที่ 2 จะเสด็จเข้าร่วมพิธีเดินสวนสนามของกองทัพเรือสหราชอาณาจักรในวันนี้ (2 สิงหาคม) เพื่อเป็นเกียรติและแสดงความจงรักภักดีต่อพระองค์ในวาระสิ้นสุดการปฏิบัติหน้าที่ในฐานะผู้นำกองทัพเรือสหราชอาณาจักรตลอด 60 กว่าปีที่ผ่านมาสมเด็จพระราชินีนาถอลิซาเบธที่ 2 และเจ้าชายฟิลิป ดยุกเเห่งเอดินบะระ พร้อมด้วยเจ้าชายวิลเลียม ดยุกแห่งเคมบริดจ์ เเคเธอริน ดัชเชสเเห่งเคมบริดจ์พระชายา และเจ้าชายแฮรีเเห่งเวลส์ ขณะร่วมขบวนเสด็จฯ ในวาระโอกาสเฉลิมพระชนมพรรษา สมเด็จพระราชินีนาถอลิซาเบธที่ 2 ครบ 90 พรรษา (2016) แต่อย่างไรก็ตาม แม้พระองค์จะยุติการปฏิบัติพระราชกรณียกิจดังที่พระองค์เคยปฏิบัติมา แต่พสกนิกรของพระองค์ รวมถึงสาธารณชนทั่วโลก จะยังคงเคารพและยกย่องสรรเสริญพระองค์ในฐานะ พระราชสวามีของสมเด็จพระราชินีนาถแห่งสหราชอาณาจักร ผู้ทรงสร้างคุณูปการต่างๆ ไว้มากมาย สิ่งหนึ่งที่จะคงอยู่ตลอดไปคือ สายสัมพันธ์ของพระองค์ในฐานะตัวแทนราชวงศ์อังกฤษกับเหล่าพสกนิกรของพระองค์สมเด็จพระราชินีนาถอลิซาเบธที่ 2 และเจ้าชายฟิลิป ดยุกเเห่งเอดินบะระ ถวายการต้อนรับแก่พระบาทสมเด็จพระปรมินทรมหาภูมิพลอดุลยเดช (ในหลวงรัชกาลที่ 9) และพระบาทสมเด็จพระราชินีนาถ ในครั้งที่เสด็จพระราชดำเนินเยือนสหราชอาณาจักรอย่างเป็นทางการ (กรกฎาคม 1970)ผู้แทนจากรัฐสภาแคนาดาเข้าเฝ้าเจ้าชายฟิลิป ดยุกเเห่งเอดินบะระ ในโอกาสครบรอบ 150 ปี ความสัมพันธ์ในเครือจักรภพอังกฤษ (สหราชอาณาจักร-แคนาดา) (2017)พสกนิกรในเอดินบะระถวายธารพระกรทองคำ แก่เจ้าชายฟิลิป ดยุกเเห่งเอดินบะระ ขณะเสด็จพระราชดำเนินเยือนพระราชวังโฮลีรูดเฮ้าส์ (2017)Photo: AFP
เจ้าชายฟิลิป ดยุกเเห่งเอดินบะระทรงปฏิบัติพระราชกรณียกิจส่วนพระองค์มากถึง 22219 ครั้ง เสด็จพระราชดำเนินเยือนต่างประเทศอย่างเป็นทางการ 637 ครั้ง อีกทั้งยังทรงให้การอุปถัมภ์ค้ำชูโครงการและองค์กรต่างๆ กว่า 785 องค์กร พร้อมกันนี้ยังพระราชทานพระบรมราโชวาทแก่พสกนิกรของพระองค์ถึง 5496 ครั้ง